Gan ddefnyddio'r proffil disgybl a roddir, nodwch sut y gellid cwrdd ag agweddau penodol o ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn.
   Nid oes unrhyw amheuaeth am bwysigrwydd a dyletswydd athrawon dros sicrhau datblygiad eu disgyblion. Mae’n bosib dynodi’r blynyddoedd cynnar ym mywydau pob unigolyn yn rhai o’r blynyddoedd fwyaf pwysig yn eu haddysg a datblygiad personol. Atgyfnerthir hyn holl bwysigrwydd rôl athrawon i arwain eu disgyblion i lawr y trywydd cywir yn gynnar. Nid yn ddeallusol yn unig mae’n rhaid i athrawon sicrhau bod y plant yn datblygu, ond mae’n rhaid sicrhau eu bod nhw’n datblygu’n gyfannol. Cefnogir hyn gan John, P.J (2014) “Holistic Education is an approach which focuses on preparing students to meet any challenges they may face in life and in their academic career”. Pwysleisia hyn bwysigrwydd gallu athrawon i ddangos hyblygrwydd er mwyn rhoi cymorth i’r disgyblion ym mhob maes a’u paratoi at fywyd y tu allan i’r ysgol. 
   Disgrifia addysg gyfannol yn effeithiol drwy gymharu camau addysgiadol disgyblion fel cerrig filltir Siencyn (2008 t.14). Drwy edrych ar y cerrig filltir, gellir mesur datblygiad y plant drwy asesu os yw’r disgybl wedi cyrraedd beth sy’n ddisgwyliedig ohonynt. Mae dulliau gwahanol yn dueddol o weithio i ddisgyblion gwahanol felly mae’n bwysig i athrawon allu addasu eu strategaethau o addysgu er budd y disgybl penodol. Dengys hyn pa mor angenrheidiol yw hi i athrawon ddod i nabod eu disgyblion er mwyn gallu addasu'r addysg at y disgybl penodol. Cefnoga Ferre Laevers hyn wrth iddo bwysleisio pwysigrwydd dod i ddeall stȃd lles ac ymglymiad y disgybl yn y dosbarth yn ei ymchwil. Mae iechyd meddwl ac ymglymiad da mewn amgylchedd addysgiadol yn dangos hyder ac o ganlyniad yn arwain at ddisgyblion sy’n datblygu a dysgu ar raddfa gyflymach (Cheqdin 2019). Awgryma hefyd fod disgyblion sy’n cael trafferth gyda’u lles ac sy’n dangos llai o fewnbwn yn llai hyderus a’n ymddangos yn fwy dibynnol ar gymorth oedolyn er mwyn datblygu, ond hefyd yn gwneud ar raddfa llawer arafach. Cefnoga hyn gan Siencyn (2008) t.114 “Ni fydd dysgu’n digwydd pan fydd plant yn dibynnu ar awdurdod oedolyn”. Mae’n bwysig nodi fod Ella, disgybl 4 oed yn y dosbarth derbyn yn cael trafferth, ac yn ddibynnol ar gyfarwyddyd oedolyn cyn gwneud penderfyniadau, awgryma Siencyn fod hyn yn broblem a ni fydd Ella yn gwneud cynnydd.
   Wrth edrych ar broffil disgybl Ella, gallwn weld bod sawl problem gymdeithasol gyda hi a all gael effaith negyddol ar ei chynnydd a datblygiad. Rhaid canmol hyder Ella wrth gyfleu ei theimladau ond er hyn, rhaid cwestiynu ei anfodlonrwydd i wahanu o’i mam hi yn y boreau. Gan edrych ar theori ymlyniad Bowlby, gallwn weld ei fod yn datgan bod pob plentyn yn dod gyda bond cryf naturiol i’w mam. Creda Bowlby bod plant yn cael eu geni gyda’r cysylltiad cryf biolegol naturiol i’w mam er mwyn sicrhau bod gyda nhw’r siawns orau o oroesi  (Mcleod, 2017) Awgryma hyn fod Ella wedi ffurfio cysylltiad cryf gyda’i mam er ei budd hi mewn bywyd. Ond hefyd mae’n ymddangos ei bod hi’n ddibynnol ar bresenoldeb oedolyn, sy’n gallu llesteirio cynnydd a’i datblygiad cyfannol. Yn ysgol A, roeddwn yn gweithio 1 i 1 gyda phlentyn A, a oedd gyda ystod o anghenion dysgu ychwanegol. Roedd boreau hefyd yn drafferth i blentyn A, roedd yn amharod i setlo lawr ar ôl cyrraedd yr ysgol. Strategaeth a weithiodd gyda phlentyn A, oedd sicrhau ei fod yn dod i’r ysgol 10 munud yn hwyrach na’r disgyblion arall felly nad oedd amser iddo feddwl a’i bod yn neidio syth ar dasg, yn lle amser i brosesu bod diwrnod llawn o ysgol o’i flaen. Credaf bysai datrysiad tebyg yn fuddiol i Ella yn y dosbarth derbyn, wrth iddi weld ei gyd-ddisgyblion ar eu tasgau, efallai bydd hi’n fwy parod i adael mam heb ffwdan ac yn barod i gymryd rhan. 
   Damcaniaethwr sydd hefyd yn hanfodol wrth edrych ar yr ochr gymdeithasol o ddatblygiad Ella yw Bronfenbrenner. Creda Bronfenbrenner fod dylanwad cryf o’r gymdeithas ehangach wrth edrych ar ddatblygiad plentyn (Gray and Macblain, 2015, p.98). Disgrifia Bronfenbrenner yr haen agosaf i’r plentyn yn ei system ecolegol fel y system ficro, a awgryma os nad yw’r rhieni yn tynnu eu pwysau wrth helpu Ella yn ei datblygiad, caiff fwy o straen ar adrannau arall o’r systemau allanol, fel yr ysgol yn y system feso. 
   Un maes arall yn natblygiad cymdeithasol Ella sy’n wendid yw ei rhyngweithdra gyda disgyblion eraill y dosbarth. Y mae Ella yn chwarae llawer ar ei phen ei hun yn y dosbarth a’n cael trafferth cynnwys eraill yn ei chwarae, efallai bod ei amharodrwydd i rannu yn effeithio ar bwy sydd eisiau chwarae gydag Ella. Mae’n ddisgwyliedig i blant 4 oed rhannu a chydweithio yn effeithiol mewn grŵp a gallu dangos caredigrwydd ar adegau (Diproperzio, 2013). Awgryma hyn fod Ella ar ei hôl hi yn y maes cymdeithasol i gymharu â’i chyd-ddisgyblion. Gall hyn llesteirio’i chynnydd drwy annog y plant arall i’w peidio cynnwys yn eu chwarae, gan nad ei bod hi’n gallu cymryd tro a rhannu’n deg. Pwysleisia Vygotsky pa mor allweddol yw chwarae yn ei ymchwil a sut mae chwarae yn galluogi plant i “exercise their understanding of objects, develop relationships, mimic adult behaviour and adopt fantasy roles” (Gray and Macblain, 2015, p.76).
   Drwy arsylwi yn yr ysgol bontio, cefais gyfle i weld sesiwn “mood mŵd” sef grŵp bach o ddisgyblion cyfnod sylfaen yn mynd i ystafell dawel a gwrando ar stori a adroddir drwy bwpedi. Roedd hi’n effeithiol i’r plant glywed storïau a oedd yn dysgu sgiliau pob dydd a moesau cywir drwy 2 bwped yn cael sgwrs. Mae’n bosib bysai plentyn 4 oed yn fwy tebygol o wrando ar bwped dros oedolyn, a bod hi efallai yn llai brawychus. Credaf bysai sesiwn tebyg gydag Ella a stori ynglŷn ȃ rhannu a chydweithio yn fuddiol iddi, yn lle athrawon yn pregethu pwysigrwydd rhannu a chwarae teg. I gefnogi ymhellach allweddoldeb chwarae i blant, gall chwarae rôl neu ddefnydd o ddychymyg wrth chwarae fod yn ffordd effeithiol i blant esgus eu bod yn y byd go iawn neu ymarfer eu dychymyg (Siencyn, 2010, t.32-33). Dengys hyn bwysigrwydd chwarae i blant a’r angen i Ella geisio cynnwys ei hun fwy yn chwarae ei chyd-ddisgyblion yn enwedig yn yr ardal chwarae rôl yn ei hysgol. 
   Gan edrych ar broffil Ella, gellir gweld ei bod sawl gwendid gwybyddol ganddi. Gwelwn ei bod hi’n cael trafferth wrth gofio rhannau o storïau. Efallai boi gofyn i Ella gofio stori lawn yn ormod o ystyried ei datblygiad ar hyn o bryd, felly bysai torri’r stori i fyny mewn i rannau byrrach yn effeithiol er mwyn ei gwneud hi’n haws i gofio. Mae’n rhaid sicrhau bod y storïau yn symud o’r côf tymor byr i’r côf hir dymor. Er mwyn gwneud hyn, rhaid ail-ymweld, adolygu ac ailadrodd (Bruner, 2001) yr hyn a ddysgir yn aml ar adegau drwy’r dydd. Mae’r cyfnod o ddychwelyd i’r ystafell ddosbarth ar ôl amser chwarae a chinio yn gyfle da i wneud hyn er mwyn sicrhau mae’r hyn a ddysgon nhw yn newydd ar eu meddyliau.
   Wedi dweud hyn, mae Piaget yn ddamcaniaethwr sy’n feirniadol iawn o addysgu drwy ailadrodd. Creda Piaget dylai addysgu drwy weithgareddau ymarferol yn lle “repetition of meaningless strings” (Gray and Macblain, 2015, p.44). Ar y llaw arall, gellir gwerthuso barn Piaget drwy waith Thorndike a’i ymchwil ar y gath sydd yn ceisio dianc caitsh er mwyn cyrraedd bwyd. Mae Thorndike yn honni fod gweithred sy’n arwain at wobr neu ganlyniad positif yn un sy’n debygol o gael ei hailadrodd (Mcleod, 2018). Cytuna Skinner gyda Thorndike ym mhwysigrwydd y wobr wrth edrych ar ddysgu. Creda Skinner, bod gweithred sy’n cael ei wobrwyo yn ffordd o gyflyru yn weithredol a’n annog y plentyn i ailadrodd yr ymddygiad (McLeod, 2018). Gwelir yn yr ysgol bontio, system o siart wobrwyo a oedd yn hynod effeithiol i’r disgyblion. Roedd siart ar ddrws bob dosbarth ac enwau plant ar begiau, pe bai disgybl yn serennu mewn tasg neu’n gwneud rhywbeth sy’n werth clod, bysai ei pheg yn symud i lefel clod uwch. Ond pe bai disgybl yn camfihafio a’n haeddu symud i lawr, roedd e’n rhoi targed i’r disgybl i wella ei ymddygiad neu ymdrech er mwyn dringo nôl i fyny i’r rhannu uchaf o’r siart. Credaf bysai system debyg o roi clod neu gynnig siawns i ail-ddringo yn fuddiol i Ella a gweddill y dosbarth derbyn, wrth roi cyfle iddyn nhw ddangos eu gallu gorau. 
   Mae’n gyfrifoldeb ar athrawon i wneud gwaith mor hwylus â phosib i’r plant yn enwedig yn y cyfnod sylfaen. Gall athrawon osod tasgau ynglŷn y stori y maent yn darllen er mwyn sicrhau mwy o ailadrodd a chynnig canfyddiadau gwahanol o’r stori. Gellid hyd yn oed gynnig tasg mathemateg drwy gyfri, adio, didoli neu baru'r nifer o gymeriad penodol yn y stori. Mae’n bwysig i allu ysbrydoli’r bobl ifanc i ddysgu drwy gael hwyl, a drwy eu mwynhad o’r hyn y maent yn dysgu, bydden nhw’n ymarfer sgiliau bywyd (Chris Hildrew, 2013). Ardal arall yn natblygiad gwybyddol Ella y mae hi’n cwympo tu ôl yw ei anallu i siarad mewn brawddegau mwy na 5 i 6 gair. Bydd ei diffyg iaith yn broblem i’w datblygiad oherwydd bydd mwy o brofiadau a chyfleoedd yn cael eu tynnu i ffwrdd ohoni. Yn ogystal â’r diffyg geirfa, y mae Ella yn dueddol o ddefnyddio llawer o ymatebion un gair wrth gael ei chwestiynu sydd ymhellach yn pwysleisio prinder sgiliau ieithyddol Ella.
   Disgrifia Vygotsky plentyn fel Ella yn blentyn ar lefel is o’r radd ZPD, plentyn ȃ ofynnir mwy o gymorth ac arweiniad gan oedolyn i lwyddo a datblygu (Gray and Macblain, 2015, p78) O ystyried theori Vygotsky ar y ZPD, gellir addasu faint o gymorth sydd angen ar Ella i lwyddo, ac wrth iddi wella ar ei sgiliau iaith, gellir tynnu mwy o gymorth i ffwrdd oddi wrthi gan ei bod hi’n fwy medrus i allu datblygu ar ei phen ei hun. O ystyried ei sgiliau ieithyddol diffygiol, rhaid scaffaldi Ella mwy wrth iddi fynd ati yn ei gwaith er mwyn sicrhau datblygiad. Yn yr ysgol bontio, gwelir sesiynau clic a chlonc yn cael eu cynnal ar blant, sef profion mathemateg ac iaith. Roedd tudalennau gwahanol i blant o wahanol lefelau gallu er mwyn i bob plentyn gallu gwthio ei hun. Roedd y profion yn gwneud y gwaith yn fwy hwylus i’r plant ac roedden i weld yn mwynhau’r gwaith wrth roi syniad da i’r athrawon o’i lefel gallu. Byddai’r profion tric a chlic yn fuddiol i Ella ac i arsylwi ei gallu, unwaith roedd Ella’n dechrau llwyddo neu feistroli’r gwaith ar ei lefel gallu cyntaf, gellid ei symud i fyny er mwyn gwthio ei datblygiad.
   Wrth edrych ar ddatblygiad emosiynol Ella, gellir gweld problemau eto. Gan ailedrych ar anfodlonrwydd Ella i adael mam yn y boreau, rhaid ystyried pam nad yw Ella’n hapus i wahanu o’i mam, efallai taw dim cysylltiad cryf sydd rhyngddi a’i mam a dyna sy’n ei ddigalonni. Rhaid cwestiynu, a oes ymddiriedaeth lawn gan Ella yn mam i ddychwelyd ar ddiwedd y dydd? Gall hyn ddangos ymlyniad osgoi sy’n cael ei achosi os yw’r rhieni yn annibynadwy yn eu gofal o Ella (Mcleod, 2017). Pera hyn ofid am ei hamgylchedd cartrefol a bydd rhaid cadw golwg fel athro, er mwyn sicrhau ei diogelwch sy’n hawl iddi. Yn ôl Erthygl 18 gan (Children’s Commissioner for Wales, n.d.) “Mae’r ddau riant yn rhannu’r cyfrifoldeb dros fagu eu plant, a dylent bob amser feddwl am yr hyn sydd orau ar gyfer pob plentyn”. Pwysleisia hyn y pwysigrwydd fod Ella’n cael ei thrin yn deg gan ei rhieni a’u bod nhw’n rhoi’r flaenoriaeth arni. 
   Gellir nodi fod Ella ar y trywydd cywir yn ei datblygiad emosiynol wrth iddi ddechrau cyfleu ei theimladau, ond ar y llaw arall mae rhai ardaloedd yn peri gofid, fel y mwynhad o gael plant eraill yn gofalu amdani. Awgryma hyn efallai ei bod hi ac wedi dod i’r arfer o’i gael ei babio, sy’n deillio o’r cartref efallai. Yn ôl ail gam ddatblygiad Erikson, mae plant 18 mis i 3 mlwydd oed yn dechrau gwella ar eu sgiliau hunanreolaeth ac yn gwthio’r ffiniau a phrofi gyda’i annibyniaeth (Mcleod, 2018b). Mae Ella yn 4 mlwydd oed ac yn dangos sawl arwydd o ddiffyg annibyniaeth a’r angen am bresenoldeb oedolyn neu gyd-ddisgybl ar adegau. Gan ddilyn camau datblygiad Erikson, dylai Ella allu bod yn fwy annibynnol erbyn hyn. Gellir hyn gael effaith negyddol ar ei datblygiad, os edrychwn ar waith Siencyn unwaith eto, gwelwn atgyfnerthiad o’r pwysigrwydd o fod yn annibynnol wrth ddysgu. Bysai disgybl yn cael trafferth gwneud cynnydd os ydynt yn or-ddibynnol ar gymorth oedolyn. Honnai dylai plant “ddysgu hunangynhaliaeth a hunanreolaeth drwy ddysgu drostyn nhw eu hunain” (Siencyn, 2008 t.114). Gellir defnyddio dull scaffaldi Vygotsky wrth i Ella weithio yn yr ysgol, ac wrth iddi ddatblygu, addasu faint o gymorth y mae hi’n derbyn er mwyn sicrhau ei bod hi’n dechrau dod yn annibynnol. 
   I gloi, wrth asesu proffil Ella, gellir gweld ei bod hi tu ôl yn ei datblygiad, ac mae’n bwysig i athrawon wneud cymaint a gallent er mwyn rhoi cefnogaeth iddi geisio datblygu yn y meysydd y mae hi’n cael trafferth gyda. Drwy ddefnyddio’r strategaethau a drafodir, a chofio’r theorïau datblygiad plant, gellir cynnig cymorth sy’n addas iddi hi, a sicrhau ei bod hi’n cyrraedd ei llawn botensial. 

